62023TO0466(01)_INF
Üldkohtu (teine koda) 6. augusti 2024. aasta määrus –Confédération nationale du Crédit mutuel jt vs. SRB
(kohtuasi T‑466/23)
Majandus- ja rahaliit – Pangandusliit – Krediidiasutuste ja teatavate investeerimisühingute ühtne kriisilahenduskord – Ühtne kriisilahendusfond – Ühtse Kriisilahendusnõukogu otsus 2023. aasta ex ante osamaksete arvutamise kohta – Määruse (EL) nr 806/2014 artikli 70 lõige 2 – Ilmselgelt põhjendatud hagi – Kohtumääruse tagajärgede ajaline piiramine
1.
Majandus- ja rahapoliitika – Majanduspoliitika – Krediidiasutuste ja teatavate investeerimisühingute ühtne kriisilahenduskord – Ühtsesse kriisilahendusfondi tehtavad ex ante-osamaksed – Ühtsesse kriisilahendusfondi tehtavate individuaalsete osamaksete kogusumma aasta ülempiir 12,5% lõplikust sihttasemest – Ulatus – Selle ülempiiri mitteületamine Ühtse Kriisilahendusnõukogu (SRB) poolt – Hindamiskriteeriumid – Dünaamiline lähenemine lõplikule sihttasemele
(Euroopa Parlamendi ja nõukogu määrus nr 806/2014, artikli 69 lõige 1 ning artikli 70 lõike 2 esimene ja neljas lõik)
(vt punktid 29 ja 31)
2.
Majandus- ja rahapoliitika – Majanduspoliitika – Krediidiasutuste ja teatavate investeerimisühingute ühtne kriisilahenduskord – Ühtsesse kriisilahendusfondi tehtavad ex ante-osamaksed – Ühtsesse kriisilahendusfondi tehtavate individuaalsete osamaksete kogusumma aasta ülempiir 12,5% lõplikust sihttasemest – Kohaldamisala – Kohaldamine esialgsel perioodil
(Euroopa Parlamendi ja nõukogu määrus nr 806/2014, artikli 70 lõike 2 esimene ja neljas lõik)
(vt punkt 30)
Resolutsioon
1.
Tühistada Confédération nationale du Crédit mutueli ja teisi hagejaid, kelle nimed on toodud lisas, puudutavas osas Ühtse Kriisilahendusnõukogu (SRB) 2. mai 2023. aasta otsus SRB/ES/2023/23 ühtsesse kriisilahendusfondi tehtavate 2023. aasta ex ante osamaksete arvutamise kohta.
2.
Jätta otsuse SRB/ES/2023/23 tagajärjed Confédération nationale du Crédit mutueli ja teisi hagejaid, kelle nimed on toodud lisas, puudutavas osas kehtima seni, kuni kriisilahendusnõukogu on võtnud käesoleva kohtumääruse täitmiseks vajalikud meetmed mõistliku aja jooksul, mis ei tohi ületada kuut kuud alates käesoleva kohtumääruse jõustumise päevast.
3.
Jätta kriisilahendusnõukogu kohtukulud tema enda kanda ja mõista temalt välja Confédération nationale du Crédit mutueli ja teiste hagejate, kelle nimed on toodud lisas, kohtukulud.
4.
Jätta Euroopa Parlamendi ja Euroopa Liidu Nõukogu kohtukulud nende endi kanda.